**Tehniline kirjeldus**

Hankija nimi: **Kadrina Vallavalitsus**

Hanke nimetus: **Kadrina valla kruusakattega teede greiderdamine** **2022. aastal**

Kadrina valla kruusakattega teede greiderdamine ja vajadusel teeservade mahalükkamine tehakse kahel korral aastas kevadel enne teede lõpplikku tahenemist. Lisaks jooksval aastal vastavalt hankija poolt tellitavad osalised teede ja teelõikude greiderdamised teede seisundi halvenenud osades.

1. Pakkuja peab olema äriregistrisse kantud juriidiline isik;

2. Pakkuja tagab teenuse osutamisel GPS-seadme olemasolu greideril ning hankijale reaalajas ligipääsu GPS seadme tulemuste jälgimiseks arvutist. Pakkuja tagab hankijale võimaluse GPS raportite väljavõtmise 2 kuu jooksul peale töö teostamist;

3. Pakkuja tagab töödega alustamise maksimaalselt viie tööpäeva jooksul alates tellijalt vastava teate saamisest;

4. Tööd teostatakse kaks korda aastas. Kevadisel perioodil aprill – mai ja sügisesel perioodil august – oktoober;

5. Hankija võib väljaspool perioodilisi töid tellida lisatööde teostamist;

6. Kaugemal asuvast garažeerimiskohast tööpiirkonnani sõitmist ei loeta tööaja sisse;

7. Tööpiirkonnas transpordikiirusel ühelt objektilt järgmisele sõitmine loetakse tööaja sisse;

8. Teenuse osutamisel peab töövõtja järgima Eesti Vabariigis kehtivaid tee hooldamise ja seisundinõuete regulatsioone ning tagama liiklusohutuse;

9. Hooldamisele kuuluvad avalikus kasutuses olevad teed. Täpsed teede nimekirjad ja kaardid antakse töövõtjale pärast teede seisukorra hindamist, aga vähemalt viis tööpäeva enne greiderdamistööde algust;

10. Pakkujal peab olema tehniline valmisolek greiderdada teid laiusega alates kolmest meetrist;

11. Pakkumuse esitamisega kinnitab pakkuja, et tal on tehniline valmisolek ja vajalik oskusteave hangitava töö teostamiseks;

12. Pakkuja peab pakkumuses esitama tööde tunnihinna ilma käibemaksuta;

13. Töö teostamiseks tuleb kasutada iseliikuvat või traktori haakesse kinnitatavat greiderit;

14. Hankija nõudmisel peab pakkuja esitama hanke täitmiseks vajaliku tehnika olemasolu tõendavad dokumendid;

15. Tee greiderdus peab tagama tee profiilsuse (põikiprofiili kalle vähemalt 2,5%),likvideerima teele tekkinud augud ja rööpad (greiderdamisel peab tera lõikesügavus ulatuma aukude -rööbaste põhjani ja mujal 1,5 kordse maksimaalse kruusa teraläbimõõdu sügavuseni) juhul, kui teekatte kihi paksus seda võimaldab;

16. Kruusased vallid, mille terastikuline koostis on sobiv, tuleb laotada enne kruusatee greiderdamist sõiduteele. Tööde teostamisel on keelatud materjali kuhjamine teepeenrale või lükkamine külgkraavi;

17. Tööde teostamisel tuleb vältida tee kandvast kihist munakate väljutamist;

18. Kui tööde teostamise käigus avastatakse teedelt auke, lagunenud truupe, pinnavee uhteid või muid teede olukorda halvendavaid tegureid, mida pole võimalik hööveldamisega likvideerida, fikseeritakse need ja edastatakse Tellijale kirjalikus vormis, nimetades tee ja probleemi põhjuse;

19. Pakkumuses tuleb arvestada ka kõikide nende tööde teostamisega, mis ei ole hankedokumentides otseselt kirjeldatud, kuid tulenevad kehtivatest seadustest, normidest, standarditest või vastavate ametkondade nõuetest ja on vajalikud hankija püstitatud eesmärgi saavutamiseks;